কাটোয়াতেও ভোর থেকেই ট্রেন চলাচল ছিল স্বাভাবিক। তবে বাসস্ট্যান্ড থেকে অন্য দিনের তুলনায় কম বাস ছেড়েছে। বর্ধমানগামী পাঁচটা বাস কম চলেছে বলে জানা গিয়েছে। সেই সুযোগ নিয়ে বাসস্ট্যান্ড থেকে শ্রীখণ্ড, খাজুরডিহি অবধি টোটো চলতে দেখা গিয়েছে। কাটোয়া শহরের নিচুবাজার, পঞ্চাননতলা, কাছারি রোডে দোকানপাট ঝাঁপ বন্ধই ছিল। মাধবীতলা, স্টেশনবাজারে কিছু দোকানে অবশ্য বেচাকেনা চলেছে। বার অ্যাসোসিয়েশন বন্ধ থাকলেও আদালতের কাজকর্ম স্বাভাবিক ছিল।